OpenLLM-France/wikimedia huggingface dataset:
# Francolí de Schlegel

El francolí de Schlegel (Campocolinus schlegelii) és una espècie d'ocell de la família dels fasiànids (Phasianidae) que habita boscos i sabanes de l'est de Camerun, nord de la República Centreafricana i sud-oest del Sudan.

## Taxonomia

Aquesta espècie, antany inclosa al gènere Francolinus, i més tard a Peliperdix, ha estat ubicada al recentment descrit gènere Campocolinus arran diversos estudis filogenètics recents.

## Referències

* ↑ Gill, Frank; Donsker, David; Rasmussen, Pamela. «Pheasants, partridges, francolins» (en anglès). IOC World Bird List Version 12.1. [Consulta: 11 octubre 2024].
* ↑ Mandiwana-Neudani, Tshifhiwa; Little, Rob M; Crowe, Timothy M; Bowie, Rauri C K «Taxonomy, phylogeny and biogeography of ‘true’ francolins: Galliformes, Phasianidae, Phasianinae, Gallini; Francolinus , Ortygornis , Afrocolinus gen. nov . , Peliperdix and Scleroptila spp.» (PDF) (en anglès). Ostrich - Journal of African Ornithology [Sud-àfrica], 90(3), 09 2019, pàg. 191-221. DOI: 10.2989/00306525.2019.1632954. ISSN: 1727-947X [Consulta: 11 octubre 2024].
# GNOME Boxes

El GNOME Boxes o Màquines és una aplicació de l'entorn d'escriptori de GNOME que s'utilitza per accedir als sistemes remots o virtuals. Fa ús de les tecnologies de virtualització QEMU, KVM i libvirt.
El GNOME Boxes requereix que la CPU admeti algun tipus de virtualització assistida per maquinari com, per exemple, Intel VT-x; per tant, el GNOME Boxes no funciona en microprocessadors de la gamma Intel Pentium/Celeron, ja que manquen d'aquesta característica.

## Història i funcionalitat

El GNOME Boxes inicialment va ser introduït com una beta al GNOME 3.3 (branca de desenvolupament de 3.4) a partir de desembre de 2011, i com a versió de previsualització al GNOME 3.4. Les seves funcions principals són com un gestor de màquines virtual, client d'escriptori remot (més VNC), i el navegador del sistema de fitxers remot, utilitzant les tecnologies libvirt, libvirt-glib, i libosinfo. Això permet visualitzar sistemes remots i màquines virtuals en altres equips, a més de màquines virtuals creades localment. Posseeix la capacitat de crear fàcilment màquines virtuals locals amb estàndards de fitxers d'imatge de disc, com ara una imatge ISO tot i que requereix una entrada mínima d'usuari.

## Gent

El GNOME Boxes va ser desenvolupat originalment per Marc-André Lureau, Zeeshan Ali, Alexander Larsson i Christophe Fergeau i actualment és mantingut i desenvolupat per Zeeshan Ali.

## Vegeu també

* VirtualBox

## Referències

* ↑ «What is the technology used by Boxes?». [Consulta: 3 març 2018].
* ↑ «GNOME developers create Boxes for virtualisation - The H Open: News and Features» (en anglès). [Consulta: 3 març 2018].
* ↑ «A Second Release Of GNOME Boxes Is Boxed Up - Phoronix» (en anglès). [Consulta: 3 març 2018].
* ↑ «ThreePointThree/Features/Boxes - GNOME Wiki!». [Consulta: 3 març 2018].
* ↑ «Apps/Boxes - GNOME Wiki!». [Consulta: 3 març 2018].

## Enllaços externs

* Dissenys del GNOME Boxes a la wiki de GNOME (anglès)
# GNOME Panel

GNOME Panel és una barra de tasques i un llançador d'aplicacions per a GNOME. Forma part de l'entorn d'escriptori GNOME.
Va ser reemplaçat per defecte a GNOME 3.x per l'entorn gràfic GNOME Shell, que només funciona amb el gestor de finestres Mutter. GNOME Panel serveix com a mode fallback quan Mutter no es pot executar, encara que si l'usuari ho desitja el pot utilitzar com a entorn d'escriptori per defecte, escollint Gnome Classic en comptes de Gnome a la pantalla d'inici d'Ubuntu.

## Aparença

De manera predeterminada, GNOME conté dues barres, o en l'argot de GNOME, dos quadres (un a dalt i un altre a sota). El quadre superior normalment conté menús de navegació anomenats «Aplicacions», «Llocs» i «Sistema», en aquest ordre. Aquests menús proporcionen accés a les aplicacions instal·lades, a àrees del sistema de fitxers i a preferències del sistema i eines d'administració, respectivament. Aquest quadre també conté un rellotge/calendari i una àrea de notificació.
El quadre inferior, principalment, és buit (a part d'un botó per mostrar l'escriptori i un altre per canviar l'espai de treball), ja que està pensat per usar-lo per canviar d'aplicació clicant i obrint les finestres obertes que emplenen el quadre a mesura que se n'obren de noves.

## Personalització

Els quadres poden contenir widgets, que consisteixen en menús personalitzables, caixes de cerca, botons, accessos directes a aplicacions (similar a l'«Inici ràpid» de la barra de tasques en versiones anteriors a Windows 7), etc.
Els quadres són molt configurables: tot quadre es pot moure (a l'esquerra o a la dreta, per exemple), eliminar i personalitzar. Per exemple, un usuari provinent de Microsoft Windows pot moure el quadre superior a la part inferior de la pantalla per formar una espècie de «Menú Inici», així com l'àrea de notificació a la seva posició corresponent a Windows, i eliminar el quadre superior, per interaccionar amb GNOME Panel d'una manera semblant com ho faria amb la barra de tasques de Windows.

## Futur de GNOME Panel

El futur del paquet GNOME Panel és incert. El programador francès i membre de GNOME Vincent Untz va ser qui va portar el GNOME Panel GTK+ 2 a GTK+ 3 com a mode de fallback de GNOME. Actualment és possible, doncs, treballar amb distribucions GNU/Linux com Ubuntu 12.04 amb Gnome Classic com a gestor de finestres, tot i que actualment la prioritat de l'equip de GNOME és destinar tots els recursos en la millora de GNOME Shell, amb l'esperança que els usuaris acostumats a treballar amb la vella interfície s'adaptin de mica en mica a aquest nou concepte d'escriptori, més proper dels dispositius mòbils, com les tauletes o els telèfons intel·ligents.

## Referències

* 1 2 Untz, Vincent. «gnome-panel is dead, long live gnome-panel!» (en anglès), 13-04-2011. [Consulta: 29 agost 2012].

## Vegeu també

* fluxbox panel

## Enllaços externs

* gnome-panel (anglès) a la wiki de GNOME
* GNOME Panel a Launchpad (anglès)
# Félix Dja Ettien

Félix Dja Ettien (Abidjan, Costa d'Ivori, 26 de setembre de 1979) és un exfutbolista ivorià, que va desenvolupar la pràctica totalitat de la seua carrera professional al Llevant UE, equip del que és considerat una llegenda.

## Biografia

Va arribar al Llevant UE l'any 1997 procedent del Bassam. En les seues 10 temporades a l'equip granota, Felix és el jugador amb més partits en primera divisió en la història del club, superant a Antonio Calpe. Va ser l'autor del gol 150 en la història del Llevant en primera divisió amb el seu gol en posició acrobàtica contra el Ràcing de Santander al Sardinero el maig del 2007. L'any 2011 va fitxar per la Unió Esportiva Alzira, del grup III de la Segona Divisió B.

## Referències

* ↑ 'Perdí 200.000 euros en Moët Chandon' entrevista a Ettien a El Mundo del 20 de novembre de 2011 (castellà)
* ↑ Ettien reforzará a un Alzira que se hace grande notícia a Superdeporte del 28 de gener de 2011 (castellà)

## Enllaços externs

* Felix Dja Ettien al web del Llevant UE Arxivat 2011-07-13 a Wayback Machine. (castellà)
* Estadístiques a Primera divisió - LFP (castellà)
# Fígul

Fígul és el nom dels següents personatges:
# Garatge Oliveras

El Garatge Oliveras és un edifici protegit com a bé cultural d'interès local del municipi de l'Hospitalet de Llobregat (Barcelonès).

## Descripció

Edifici format per dos cossos construïts en formigó. El principal és de majors dimensions i té coberta a dues vessants que a l'interior està sostinguda per arcs parabòlics que aconsegueixen un espai molt ample i diàfan. A la façana hi ha la porta principal, de grans dimensions i amb una llinda, i a sobre un gran finestral que segueix en paral·lel els vessants de la teulada.
El cos més petit té forma rectangular, amb la coberta plana, i té grans finestrals.

## Història

Construït el 1930 va ser cotxera i garatge dels autobusos Oliveras, que enllaçaven l'Hospitalet amb Barcelona. L'any 1978 per qüestions de creixement i manca d'espai van traslladar l'empresa i aquest edifici va ser ocupat pels tallers Alfàbia de reparació de cotxes.

## Referències

* «Garatge Oliveras». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 18 abril 2012].
# Garbo

Garbo és el nom dels següents personatges:
* Joan Pujol i García, més conegut amb el sobrenom de Garbo (Barcelona, 1912 - Caracas, 1988), espia d'origen català que actuà contra els interessos d'Alemanya durant la Segona Guerra Mundial
* Greta Garbo, actriu sueca
* Raffaellino del Garbo (Florència, vers 1470 - 1524), pintor florentí
* Garbo Editorial editorial, que editava la revista Garbo
* Garbo revista del cor
# Frederic Crosset

Frederic Crosset (Verviers, 6 d'abril de 1975), més conegut com a Fred Crosset, és un antic pilot de trial belga que fou deu vegades consecutives campió de Bèlgica (1996-2005) i dues dels Estats Units (2001-2002), sempre com a pilot oficial de Gas Gas. El seu germà Daniel ja havia guanyat diversos campionats de Bèlgica immediatament abans d'ell. Actualment, Fred Crosset dirigeix la seva empresa Circus Trial Tour, especialitzada en espectacles d'exhibició de free style divers (trial, Freestyle Motocross, BMX i altres).

## Trajectòria esportiva

Fred Crosset va començar a destacar en competició el 1996 en obtenir el seu primer Campionat de Bèlgica, just després del darrer aconseguit pel seu germà Daniel, que en va guanyar vuit de consecutius entre el 1988 i el 1995. Fred va revalidar el seu títol des d'aleshores fins a nou vegades més i aconseguí així el seu total de deu campionats belgues. Al Campionat d'Europa hi acabà en quarta posició final el 1997, en la cinquena el 1998 i en la tercera el 1999.
El 2001 es va traslladar als Estats Units per a competir en el campionat d'aquell país. La diferència de nivell entre el campionat europeu i l'americà era considerable i Crosset va guanyar fàcilment les quatre primeres proves, fins que Ryon Bell el va superar a la de Nova York; Geoff Aaron va guanyar després a Nou Mèxic i Crosset tornà a ser segon; finalment, dues noves victòries del belga a Nebraska li van atorgar el campionat. La temporada del 2002 va començar amb dues victòries a Florida de Geoff Aaron, però tot seguit Crosset va obtenir set victòries i va revalidar el seu títol.
Tornat a Europa després del seu bienni triomfal als Estats Units, Crosset fou cinquè al Campionat d'Europa del 2003.

## Palmarès

* 10 Campionats de Bèlgica de trial (1996-2005)
* 2 Campionats dels EUA de trial (2001-2002)

## Referències

* ↑ «The rider... Crosset Fred» (en anglès). trialonline.org. [Consulta: 15 desembre 2022].
* ↑ «United States» (en anglès). trialonline.org. [Consulta: 3 octubre 2022].
* ↑ «The riders» (en anglès). fredcrosset.com. [Consulta: 28 setembre 2018].
* ↑ «Belgium» (en anglès). trialonline.org. [Consulta: 3 octubre 2022].
* ↑ «European Trial Championship» (en anglès). trialonline.org. [Consulta: 28 setembre 2022].
* ↑ (en anglès) American Motorcyclist. AMA, 01-11-2001, pàg. 74. ISSN: 0277-9358.
* ↑ «Past National Champions» (en anglès). mototrials.com. Arxivat de l'original el 29/9/2018. [Consulta: 28 setembre 2018].

## Enllaços externs

* Frederic Crosset - Lloc web oficial (francès)
# Frederick Law Olmsted

Frederick Law Olmsted (26 d'abril de 1822, Hartford, Connecticut - 28 d'agost de 1903, Belmont, Massachusetts) fou un arquitecte paisatgista estatunidenc, cèlebre entre altres per la concepció de nombrosos parcs urbans, dels que destaquen el Central Park de Nova York, el "Collar de Maragdes" (Emerald Necklace) de Boston i el parc du Mont-Royal a Montreal.

## Vida i carrera

Fill d'un comercial i d'una filla de granger, Olmsted estava fascinat per la natura d'ençà la seva infantesa. Després d'haver sovintejat l'Acadèmia Phillips, va estudiar agronomia i enginyeria a la Universitat Yale. El 1843, va anar a la Xina per a un any, va tornar a treballar a la seva granja de Connecticut, després se'n va anar a la ciutat de New York on hi va comprar una petita granja experimental de 0,5 km² a Staten Island. Aquesta granja, anomenada Els Boscos d'Arden (The Woods of Arden) pel seu ancià propietari, va ser rebatejada com Granja Tomosock (Tomosock Farm) per Olmsted.
Olmsted va fer també una important carrera en periodisme. El 1850, va anar a Europa per tal de visitar certs jardins públics de París, Londres i Viena. Va publicar, el 1852 Walks and Talks of any American Farmer in England (Passeigs i comentaris d'un granger americà a Anglaterra).
Interessat per l'economia esclavista, va ser encarregat pel New York Daily Times (ara el New York Times) d'anar-se'n a Texas i al sud dels Estats Units de 1852 a 1857 per tal d'estudiar la qüestió. Conclou no només que la pràctica de l'esclavatge era moralment odiosa, sinó que era igualment costosa i econòmicament ineficaç. Els seus despatxos van ser conservats i constitueixen avui preciosos documents en relació amb el període d'abans de la guerra civil. Olmsted fou també cofundador de la revista The Nation, el 1865.

## Bibliografia

* Beveridge, Charles E, Paul Rocheleau (octobre 1998). Frederick Law Olmsted: Designing the American Landscape, New York, New York: Universe Publishing. ISBN 0789302284.
* (2003). Guide to Biltmore Estates, Asheville, North Carolina: The Biltmore Company.
* Hall, Lee (1995). Olmsted's America: An "Unpractical" Man and His Vision of Civilization, Boston, MA: Bullfinch Press.
* Olmsted, Frederick Law (1856). A Journey in the Seaboard Slave States; With Remarks on Their Economy.
* Rybczynski, Witold (juin 1999). A Clearing in the Distance: Frederick Law Olmsted and North America in the Nineteenth Century, New York, New York: Scribner. ISBN 0684824639.

## Referències

* ↑ Philippe Coste, « Happy birthday Central Park ! » Arxivat 2007-09-30 a Wayback Machine. L'Express del 31/07/2003.

## Enllaços externs

* Lloc web biogràfic sobre Frederick Law Olmsted. (francès)
# Freevial

El Freevial és una plataforma per realitzar concursos de preguntes per equips amb unes normes semblants al Trivial. Està pensat per a ser utilitzat en festes i trobades diverses, disposant d'un projector i altaveus (encara que aquests no són imprescindibles), i disposa de gràfics semblants als utilitzats als programes de televisió. El projecte és desenvolupat per alguns membres de l'Ubuntu en català utilitzant Python i la llibreria pygame, i està disponible de franc sota la llicència GPLv3.

## Descripció del joc

El joc està pensat per a competicions de fins a 6 diferents jugadors o equips, que hauran de respondre correctament les preguntes que se'ls anirà plantejant. El Freevial ofereix tot un seguit de formes de joc, però la predeterminada és la següent: per cada pregunta correcte, l'equip rebrà una porció de la temàtica que han encertat, acabant el joc quan un dels equips aconsegueixi completar tota la porció que forma el logotip del Freevial, guanyant la partida el jugador que hagi respost més preguntes correctes (i no ha de ser necessàriament el mateix que hagi aconseguit totes les porcions, com sí que passa al tradicional Trivial Pursuit).
A finals de l'any 2008 hi ha disponibles més d'una dotzena de categories de tota classe. Totes aquestes estan en català, per ja s'ha començat a treballar a elaborar categories en altres llengües.

## Alguns trucs

* Per a seleccionar les categories (temes de preguntes) amb què es juga, quan estàs a la pantalla de creació d'equips polses F1 i després F5 de forma insistent.

## Enllaços externs

* Freevial a Launchpad (anglès)
* Assistent per generar categories de preguntes Arxivat 2016-03-03 a Wayback Machine.
* Video que mostra el programa en funcionament
* Entrevista on els autors s'expliquen
# Front Nacional d'Alliberament d'Eelam

El Front Nacional d'Alliberament d'Eelam (Eelam National Liberation Front, ENLF) fou una aliança de grups armats formada el febrer de 1984, en la qual van participar:
* Organització Revolucionaria d'Estudiants d'Eelam
* Tigres d'Alliberament de Tamil Eelam (LTTE, incorporat l'abril de 1984)
* Front d'Alliberament Popular Revolucionari d'Eelam
* Organització d'Alliberament de Tamil Eelam
Les accions conjuntes van permetre aniquilar a les forces del govern a Jaffna. El febrer de 1986, amb la sortida del LTTE, el ENLF va desaparèixer.
# Gabriel Alzamora López

Gabriel Alzamora López (Palma 1904 -1996) va ser un empresari i polític mallorquí.
Els seus orígens són una important casa comercial destinada a l'exportació fundada l'any 1833. Alzamora continuà portant els negocis de la família tot combinant-ho amb la presidència del Foment del Turisme de Mallorca, la Cambra de Comerç, Indústria i Navegació i vicepresident de la Junta d'Obres del Port.
El 1968 el govern del general Franco el nomena batle de Palma. Durant el seu mandat impulsa un programa modernitzador de la capital mallorquina amb la construcció de parcs, escoles, aparcaments subterranis i instal·lacions esportives. Poc després d'abandonar el càrrec l'any 1972 se li dona el nom a una escola coneguda popularment com a sa Graduada. Però el 2009 es decidí rebatejar-la amb el nom popular per les connotacions franquistes del govern d'Alzamora.
| Precedida per: Màxim Alomar | Batle de Palma 1968 - 1972 | Succeïda per: Rafael de la Rosa |

## Referències

* Necrològica d'El País
* Notícia del seu nomenament a l'ABC
* Notícia de l'escola que deixa de dur el seu nom
# Gabriel Antonio Pereira

Gabriel Antonio José Pereira Villagrán, més conegut com a Gabriel Antonio Pereira (Montevideo, llavors Banda Oriental, avui Uruguai, 17 de març de 1794 - ídem, 14 d'abril de 1861), fou un polític uruguaià, President de la República (interí) el 1838 i 6è President constitucional entre 1856 i 1860.
Fill del ric hisendat gallec Antonio Pereira, i de María de la Asunción Villagrán, germana de Rafaela Rosalía, esposa el 1805 de José Gervasio Artigas. Era, per tant, nebot polític del cabdill i pròcer nacional.
El 1811 es va adherir a les files patriotes, exercint diversos càrrecs militars com, per exemple, Ajudant Gran d'Artigas en el segon lloc de Montevideo, Capità del cos de Cívics i Capità del cos de Libertos Orientales.
Integrant del grup paramaçònic Caballeros Orientales (Cavallers Orientals) i, per tant, oposat a la incorporació a Portugal, el 1822 va ser Regidor i Alcalde Provincial de l'Ajuntament de Montevideo, i partidari del moviment "argentinizante" de 1822-23. Va ser enviat a Buenos Aires per concitar el suport del govern veí, sense aconseguir-ho. Va formar part del govern provisori creat per l'aixecament de 1825 i és un dels signants de la Declaratòria de la Independència, el 25 d'agost d'aquell any. Va ser integrant de l'Assemblea Constituent i Legislativa entre 1828 i 1829.
Va ser senador el 1830, Ministre d'Hisenda des de 1831 fins a l'any 1832, i novament senador de 1833 a 1839. Va ocupar el Poder Executiu - de forma interina - després de la renúncia de Manuel Oribe, del 24 d'octubre a l'1 de novembre de 1838. Més tard va ser integrant de l'Assemblea de Notables el 1846 i Ministre de Govern el 1847.
Va ser elegit com a 6è President constitucional l'1 de març de 1856 i va complir la totalitat del seu període, fins i tot l'1 de març de 1860. A l'any següent va ocupar novament una banca de senador, morint poc després.
Les seves activitats en la maçoneria es van iniciar, pel que sembla, en la dècada de 1820, ocupant importants càrrecs dins d'aquella fins a la seva mort.

## Enllaços externs

* Biografia de Gabriel Antonio Pereira (castellà)
* Breu biografia de Gabriel Antonio Pereira (castellà)
* Llista de Presidents de l'Uruguai des de la seva independència, el 1830, fins a l'any 1999 (castellà)
# Gabriel Alonso Aristiaguirre

Gabriel Alonso Aristiaguirre (Hondarribia, Guipúscoa, 9 de novembre de 1923 - 19 de novembre de 1996) fou un futbolista professional basc dels anys 1940 i 1950 que jugava com a defensa. Era germà de Juan Alonso, qui va ser porter del Reial Madrid CF. Va ser internacional amb la selecció espanyola, equip amb el qual va disputar la Copa del Món de 1950. Un cop retirat, també va exercir d'entrenador.

## Clubs
### Com a futbolista

| Club | Anys | Partits | Gols |
| Real Unión | 1939 - 1943 | | |
| Racing Club de Ferrol | 1943 - 1946 | 78 | 3 |
| Celta de Vigo | 1946 - 1951 | 113 | 0 |
| Reial Madrid CF | 1951 - 1954 | 45 | 0 |
| CD Málaga | 1954 - 1956 | 49 | 0 |
| Rayo Vallecano | 1956 - 1957 | 12 | 0 |

### Com a entrenador

| Club | Anys |
| Real Jaén | 1963 - 1964 |
| Racing Club de Ferrol | 1964 |

## Palmarès

| Títol | Club | Any |
| Tercera Divisió | Racing Club de Ferrol | 1944 |
| Primera Divisió | Reial Madrid CF | 1954 |

## Referències

* ↑ «Alonso, Gabriel Alonso Aristiaguirre - Futbolista». BDFutbol. [Consulta: 8 setembre 2019].
* ↑ País, Ediciones El «Gabriel Alonso, ex jugador de fútbol» (en castellà). El País [Madrid], 21-11-1996. ISSN: 1134-6582.
* ↑ Ramos, Jesús «Gabriel Alonso, el sueño de jugar en el Real Madrid» (en castellà). Marca, 20-09-2015 [Consulta: 8 setembre 2019].
* ↑ «Alonso, Gabriel Alonso Aristiaguirre - Entrenador». BDFutbol. [Consulta: 8 setembre 2019].
# Gai Herenni

Gai Herenni és el nom dels següents personatges:
* Gai Herenni, triumvir a Placentia
* Gai Herenni, patró de la família dels Maris
* Gai Herenni, magistrat romà
* Gai Herenni, escriptor romà
* Gai Herenni, magistrat romà
# Garrido

Garrido és el nom dels següents personatges:
* Fernando Garrido (Cartagena, 1821 - 1883), polític i escriptor espanyol
* Francisco Garrido Peña (Sevilla, 1958), polític i ecologista espanyol
* Javier Garrido Behobide (Irun, 1985), futbolista basc que ocupa la posició de defensa
* Javier Garrido Ramírez (Torrent, 1979), futbolista valencià que ocupava la posició de defensa
* Juan Garrido Canales (Ossa de Montiel, 1966), futbolista i entrenador castellà
* Juan Carlos Garrido Fernández (València, 1969), entrenador valencià de futbol
* Luis Miguel Garrido Santos (Valladolid, 1972), futbolista castellà que ocupa la posició de defensa
* Pablo Garrido Lugo (Ciutat de Mèxic, 1938), atleta mexicà
* Vicente Garrido Genovés (València, 1958), criminòleg i psicòleg valencià